6.4.2022.
HR
Službeni list Europske unije
C 152/147
pomorskom vrijednosnom lancu, posebno sektora proizvodnje goriva i dobavljača energije, proizvođača motora, ali i luka, zakupnika i predstavnika radnika u svim uključenim sektorima.
Dobro usmjerena, jasna, ciklična i transparentna komunikacija ključna je za uključivanje društva i njegov doprinos te podršku.
3.2.
Prijedlog uredbe o inicijativi FuelEU Maritime nejednako utječe na pomorski promet u odnosu na druge industrije: kratkoročne mjere do 2030. opisuju se na odgovarajući način, ali dugoročne promjene kojima će se postići najveće smanjenje stakleničkih plinova u razdoblju 2030.–2050. i dalje su velikim dijelom usmjerene na ciljeve i sastoje se od tehnologija koje još nisu ni razvijene, a kamoli sazrele.
Drugim riječima, put do postizanja klimatske neutralnosti pomorskog sektora do 2050. i dalje je nesiguran te uključuje širok raspon tehnoloških opcija.
Osim toga, ima važnih otvorenih pitanja o opskrbi tim alternativama te o njihovoj sigurnosti, distribuciji i troškovima.
Stoga bi u regulatorne dijelove Prijedloga trebalo ugraditi određeni stupanj fleksibilnosti kako bi mu se industrija mogla prilagoditi.
Nadalje, vremenski pritisak nastao je zbog preduge pripreme i velikih početnih ulaganja u cjelokupnom sektoru koji obuhvaća sve dionike.
3.3.
Napredak u smanjenju emisija prema potpunoj dekarbonizaciji s jedne strane ovisi o uvođenju i tržišnoj primjeni gospodarski održivih i sigurnih goriva i tehnologija s nultom stopom emisija.
S druge strane, da bi se u konačnici postigla potpuna dekarbonizacija potrebne su nove vrste pogona, nova niskougljična goriva ili goriva s nultom stopom emisija koja će biti dostupna u cijelom svijetu te zajednički napori i suradnja dionika u lancu opskrbe.
3.4.
U okviru područja primjene zakonodavnog paketa „Spremni za 55 %” inicijativom FuelEU moraju se ostvariti sinergija, usklađenost i dosljednost potražnje, distribucije i ponude.
To bi se trebalo postići učinkovitom dopunom Direktive o energiji iz obnovljivih izvora (5) usmjerenom posebno na opskrbu energijom iz obnovljivih izvora te dopunom Direktive o uspostavi infrastrukture za alternativna goriva usmjerenom na distribucijsku infrastrukturu u lukama EU-a (6).
3.5.
U tu je svrhu također nužno pružiti prave poticaje između ponude i potražnje.
Međutim, nacrtom Uredbe o inicijativi FuelEU trenutačno se propisuju određena goriva s niskim udjelom ugljika, bez prethodne procjene njihove globalne dostupnosti i troškova, iako bi sva alternativna goriva trebala biti dopuštena.
To bi u konačnici moglo dovesti do narušavanja tržišnog natjecanja, dok je njihova dostupnost trenutačno i u bliskoj budućnosti zanemariva.
Za razvoj i dostupnost obnovljivih alternativnih goriva odgovorni su dobavljači goriva, pri čemu bi trebalo poticati primjenu čišćih goriva.
Kako bi se to ostvarilo, potrebno je smanjiti razliku između cijena fosilnih i alternativnih goriva te povećati cjenovnu pristupačnost i dostupnost čišćih goriva.
Potrebni su napori koji uključuju aktivan doprinos svih dionika u pomorskom vrijednosnom lancu, posebno sektora proizvodnje goriva i dobavljača energije, proizvođača motora, ali i luka, zakupnika i predstavnika radnika u svim uključenim sektorima.
To bi moglo dovesti do povećane potražnje za alternativnim gorivima kako je predviđeno Uredbom o inicijativi FuelEU.
3.6.
Čini se da se u prijedlogu pri propisivanju primjene čišćih goriva, a posebno biogoriva, zanemaruje činjenica da ta goriva u stvarnosti možda nikada neće biti dostupna u dovoljnim količinama za međunarodni pomorski promet i da možda ne predstavljaju istinsku održivu alternativu fosilnim gorivima.
Izricanje upravnih novčanih kazni u situaciji kada ne postoje održive alternative mjera je koja služi kažnjavanju i ostvarivanju prihoda, a ne smanjenju emisija.
3.7.
Trenutačno nisu dostupna niskougljična brodska goriva ili brodska goriva s nultom stopom emisija ugljika koja su potrebna za dekarbonizaciju pomorskog prometa, posebno ne za plovidbu otvorenim morem, i to se u bližoj budućnosti neće promijeniti.
Proizvodnja tih goriva i njihova dostupnost u cijelom svijetu zahtijevaju golema ulaganja.
Njih će morati razviti dionici izvan ovog sektora, to jest naftna poduzeća i općenitije dobavljači energije.
Osim toga, alternativna goriva poput amonijaka, metanola ili vodika zahtijevaju novu generaciju motora s unutarnjim izgaranjem te napretke u dizajnu brodova i u pogonskim tehnologijama, čime se bave proizvođači brodova i brodogradilišta, a oni se najvećim dijelom nalaze na Dalekom istoku.
3.8.
Dugoročni ciljevi iz dogovorene Početne strategije IMO-a za dekarbonizaciju, kao i ambiciozni ciljevi europskog zelenog plana i paketa mjera „Spremni za 55 %”, ne mogu se ostvariti dok se ne razviju navedena alternativna goriva.
Hitno
(5) (6)
COM(2021) 557 final.
COM(2021) 559 final.